Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (pieteikums EGF/2014/010 IT/Whirlpool) /* COM/2014/0672 final */





PASKAIDROJUMA RAKSTS PRIEKŠLIKUMA KONTEKSTS 1. Eiropas Globalizācijas pielāgošanās fonda (EGF) finansiālā ieguldījuma piemērošanas noteikumi ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006[1] (“EGF regula”). 2. Itālijas iestādes iesniedza pieteikumu EGF/2014/010 IT/Whirlpool par EGF finansiālo ieguldījumu pēc darba ņēmēju atlaišanas uzņēmumā Whirlpool Europe S.r.l. un piecos piegādes un pakārtotās ražošanas uzņēmumos Itālijā. 3. Pēc šā pieteikuma pārbaudes Komisija saskaņā ar visiem EGF regulas piemērojamajiem noteikumiem secināja, ka nosacījumi finansiālā ieguldījuma saņemšanai no EGF ir izpildīti. PIETEIKUMA KOPSAVILKUMS EGF pieteikums || EGF/2014/010 IT/Whirlpool Dalībvalsts || Itālija Attiecīgais(-ie) reģions(-i) (NUTS 2. līmenis) || Trento autonomā province (ITH2) Pieteikuma iesniegšanas datums || 18.6.2014. Pieteikuma saņemšanas apliecinājuma datums || 1.7.2014. Papildu informācijas pieprasījuma datums || 2.7.2014. Papildu informācijas iesniegšanas termiņš || 13.8.2014. Izvērtējuma pabeigšanas termiņš || 5.11.2014. Intervences kritērijs: || EGF regulas 4. panta 1. punkta a) apakšpunkts Galvenais uzņēmums: || Whirlpool Europe S.r.l. Saimnieciskās darbības nozare(-es) (NACE 2. red. nodaļa)[2] || 27. nodaļa (“Elektrisko iekārtu ražošana”) Meitasuzņēmumu, piegādes un pakārtotās ražošanas uzņēmumu skaits || 5 Pārskata periods (četri mēneši) || 2013. gada 10. decembris – 2014. gada 31. marts[3] Atlaisto darba ņēmēju vai darbības pārtraukšanas gadījumu skaits pārskata periodā (a) || 608 Atlaisto darba ņēmēju vai darbības pārtraukšanas gadījumu skaits pirms vai pēc pārskata perioda (b) || 0 Kopējais atlaisto darba ņēmēju skaits (a + b) || 608 Kopējais aplēstais paredzēto atbalsta saņēmēju skaits: || 608 Individualizēto pakalpojumu budžets (EUR) || 3 024 000 EGF pasākumu īstenošanas budžets[4] (EUR) || 126 000 Kopējais budžets (EUR) || 3 150 000 EGF ieguldījums (60 %) (EUR) || 1 890 000 PIETEIKUMA IZVĒRTĒJUMS Procedūra 4. Pieteikumu EGF/2014/010 IT/Whirlpool Itālijas iestādes iesniedza 12 nedēļu laikā no dienas, kad bija izpildīti EGF regulas 4. punktā minētie intervences kritēriji, t. i., 2014. gada 18. jūnijā. Komisija apliecināja pieteikuma saņemšanu divās nedēļās no pieteikuma iesniegšanas dienas — 2014. gada 1. jūlijā. Komisija pieprasīja papildu informāciju no Itālijas iestādēm 2014. gada 2. jūlijā. Šī papildu informācija tika sniegta sešu nedēļu laikā no pieprasījuma dienas. Termiņš, līdz kura beigām Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beidzas 2014. gada 5. novembrī. Pieteikuma atbilstība Attiecīgie uzņēmumi un atbalsta saņēmēji 5. Pieteikums attiecas uz 608 darba ņēmējiem, kuri tika atlaisti uzņēmumā Whirlpool Europe S.r.l. (“galvenais uzņēmums”) un piecos piegādes un pakārtotās ražošanas uzņēmumos. Galvenais uzņēmums darbojās saimnieciskās darbības nozarē, kas klasificēta kā NACE 2. red. 27. nodaļa “Elektrisko iekārtu ražošana”. Attiecīgā uzņēmuma veiktie atlaišanas gadījumi galvenokārt atrodas NUTS[5] 2. līmeņa reģionā Trento autonomajā provincē (Provincia Autonoma di Trento) (ITH2). Uzņēmumu un atlaisto darba ņēmēju skaits Whirlpool Europe S.r.l. || 502 || Euroristorazione S.r.l. || 6 Ge@ Trentina Servizi s.c. || 52 || Girardini srl || 40 Tecnoplast group S.r.l. || 7 || O.M.R. snc di Giacomini & Co || 1 Kopējais uzņēmumu skaits: 6 || Kopējais atlaisto darba ņēmēju skaits: || 608 Intervences kritēriji 6. Itālijas iestādes iesniedza pieteikumu saskaņā ar EGF regulas 4. panta 1. punkta a) apakšpunktā minēto intervences kritēriju, kurā paredzēts, ka četru mēnešu pārskata periodā kopā vismaz 500 darba ņēmēji ir atlaisti vai pašnodarbinātu personu darbība ir beigusies kādā dalībvalsts uzņēmumā, ieskaitot darba ņēmēju atlaišanu uzņēmuma piegādes uzņēmumos vai pakārtotās ražošanas uzņēmumos. 7. Itālijas iestādes brīvprātīgi saīsināja 4 mēnešu pārskata periodu, kas paredzēts Regulā (ES) Nr. 1309/2013. Četru mēnešu pārskata periods ir no 2013. gada 10. decembra līdz 2014. gada 31. martam. 8. Pieteikums attiecas uz: – 502 darba ņēmējiem, kurus atlaida[6] galvenajā uzņēmumā četru mēnešu pārskata periodā un – 106 darba ņēmējiem, kurus atlaida piecos galvenā uzņēmuma piegādes uzņēmumos un pakārtotās ražošanas uzņēmumos četru mēnešu pārskata periodā. Atlaisto darba ņēmēju skaita un darbības beigšanas aprēķināšana 9. Atlaisto darba ņēmēju skaits aprēķināts šādi: – 454 no datuma, kurā darba devējs saskaņā ar Padomes Direktīvas 98/59/EK[7] 3. panta 1. punktu kompetentajai valsts iestādei rakstveidā paziņo par plānoto kolektīvo atlaišanu. Itālijas iestādes pirms Komisijas veikta novērtējuma pabeigšanas datuma apstiprināja, ka šie 454 atlaišanas gadījumi ir faktiski notikuši; – 18 no datuma, kad darba devējs individuāli paziņo darba ņēmējam par atlaišanu vai darba līguma izbeigšanu; – 136 no darba līguma faktiskās izbeigšanas vai izbeigšanās datuma. Atbalsttiesīgie saņēmēji 10. Kopējais atbalsttiesīgo saņēmēju skaits ir 608. Saikne starp darba ņēmēju atlaišanu un ekonomikas krīzi, kas aplūkota Regulā (EK) Nr. 546/2009 11. Lai pierādītu, ka konkrētie atlaišanas gadījumi ir saistīti ar globālo finanšu un ekonomikas krīzi, kas risināta Regulā (EK) Nr. 546/2009, Itālija apgalvo, ka 2009. gadā globālās finanšu un ekonomikas krīzes rezultātā ir notikusi ievērojama ekonomikas lejupslīde 28 ES valstu līmenī, kā arī Itālijas ekonomikā. 2009. gadā IKP pieauguma temps (procentuālās izmaiņas salīdzinājumā ar iepriekšējo gadu) bija -4,5 % ES-28 valstu līmenī un -5,5 % Itālijā. 2010. gadā un 2011. gadā ES-28 valstu ekonomika atguvās un IKP pieauguma temps bija attiecīgi 2,0 % un 1,6 %, bet 2012. gadā ES-28 valstīs pieaugums atkal bija negatīvs (-0,4 %) un 2013. gadā mazliet pozitīvs (0,1 %). Itālijas IKP pieauguma temps bija pozitīvs 2010. gadā (1,7 %) un 2011. gadā (0,4 %) un kopš tā laika bijis negatīvs (-2,4 % 2012. gadā un -1,9 % 2013. gadā). Faktiskais IKP pieauguma temps (procentuālās izmaiņas salīdzinājumā ar iepriekšējo gadu) Avots: Eurostat. 12. Laikposmā no 2009. līdz 2013. gadam mājsaimniecību patēriņš Itālijā samazinājās četros no pieciem gadiem salīdzinājumā ar to pašu periodu attiecīgajā iepriekšējā gadā. Arī ES-28 valstu līmenī mājsaimniecību patēriņš samazinājās, tomēr mazākā mērā. Mājsaimniecību patēriņš (2005 = 100) Avots: Eurostat. 13. Šai ekonomikas lejupslīdei ir bijusi izšķiroša ietekme uz Itālijas mājsaimniecību patēriņu, šī situācija likusi pārskatīt iegādes lēmumus, jo īpaši saistībā ar ilglietojamu preču pirkšanu. Pie šīs preču grupas pieder sadzīves tehnika. 14. Pieejamie dati[8] apliecina būtisku lejupslīdi ražošanā NACE 2. red. 27. nodaļā, kas ietver ar sadzīves tehnikas iekārtu ražošanu. Šo preču ražošanā sešus gadus pēc kārtas (2008.-2013.) ES- 28 valstīs vērojama lejupslīde. Galvenais ražošanas kritums notika laikā no 2008. gada līdz 2009. gadam. Itālijā šo preču ražošanā bija vērojama tāda pati negatīva tendence kā ES- 28 valstīs, bet samazinājums bija vēl straujāks. Ražošanas nozare (NACE 2. red. 27. nodaļa). Procentuālās izmaiņas salīdzinājumā ar iepriekšējo gadu || 2008 || 2009 || 2010 || 2011 || 2012 || 2013 ES- 28 || -9,2 || -18,0 || -0,3 || -3,3 || -3,8 || -2,0 Itālija || -13,8 || -24,2 || -6,3 || -8,3 || -8,6 || -7,0 Avots: Eurostat. 15. Saskaņā ar Itālijas iestāžu norādītajiem datiem[9], kā redzams attēlā zemāk, visi pieci lielākie sadzīves tehnikas ražotāji Itālijā (Electrolux, Indesit, Whirlpool Europe, Franke un Antonio Merloni) ir piedzīvojuši strauju ražošanas samazināšanos laikposmā no 2008. līdz 2012. gadam ekonomikas un finanšu krīzes dēļ. Piecu lielāko sadzīves tehnikas ražotāju ražošana Itālijā (2007.-2012.) Avots: Euromonitor International 16. Uz elektroierīču ražošanas nozari līdz šim attiecas arī trīs citi EGF pieteikumi[10], arī pamatojoties uz globālo finanšu un ekonomikas krīzi. Argumenti, kas tika izklāstīti iepriekšējos EGF pieteikumos saistībā ar šo nozari, paliek spēkā. Notikumi, kas izraisījuši darba ņēmēju atlaišanu un darbības beigšanu 17. Whirlpool Europe grupai Itālijā ir 4 ražotnes: Neapole (veļas mazgājamās mašīnas), Sjenna (saldētavas) Spini di Gardolo — Trento (ledusskapji) un Cassinetta Biandronno—Varēze (ledusskapji, plītsvirsmas un cepeškrāsnis). Varēzē atrodas arī Eiropas, Tuvo Austrumu un Āfrikas (EMEA) reģiona galvenā pārvalde. 18. Ekonomikas un finanšu krīzes dēļ būtiski samazinājās mājsaimniecību patēriņš; lielās sadzīves tehnikas tirgus daļa Itālijā ir samazinājies no 3 174 miljardiem 2010. gadā līdz 2 649 miljardiem 2013. gadā, tas ir samazinājums par 16,5 %. 19. Pēdējos gados Whirlpool veica ieguldījumus Spini di Gardolo ražotnē. Tomēr ieguldījumi nav atmaksājušies, jo samazinājās pieprasījums pēc lielās sadzīves tehnikas, kam sekoja ražošanas apjoma samazinājums (- 170 000 vienību laikposmā no 2008. līdz 2012. gadam un vēl - 40 000 vienību 2013. gadā, kas, salīdzinot ar 2008. gadu, 2013. gadā ir ražošanas samazinājums par 35 %). 20. Whirlpool Europe grupa, kuras 2013. gada pirmajā pusē Eiropā uzkrāto zaudējumu kopējā vērtība bija USD 14 miljoni, izstrādāja biznesa plānu, lai pielāgotu savu ražošanas struktūru tirgus pieprasījumam. Šajā plānā bija paredzēts slēgt ražotnes Norčepingā (Norrkoeping, Zviedrijā) un Spini di Gardolo (Itālijā). 2013. gada 28. jūnijā Whirlpool Europe informēja ieinteresētās personas par saviem plāniem slēgt Itālijas ražotni un ar to saistīto turpmāku darba ņēmēju atlaišanu, un 2014. gada 20. janvārī uzņēmums kompetentajai valsts iestādei rakstiski paziņoja par plānoto kolektīvo atlaišanu. Paredzamā atlaišanas ietekme uz ekonomiku un nodarbinātību vietējā, reģionālā vai valsts līmenī 21. Viens no dinamiskākajiem elementiem Trento provinces tautsaimniecībā ir pakalpojumu nozarē, kurā nodarbinātības līmenis ilgu laiku nepārtraukti pieauga. 2013. gadā 51 % provinces darba ņēmēju bija nodarbināti pakalpojumu sfērā. Izsakot to pievienotajā vērtībā, vadošās pozīcijas ieņem pakalpojumu nozare (72,2 %), kam ar lielu atstarpi seko rūpniecība (25,0 %) un lauksaimniecība (2,8 %). 22. Apmēram 18 % strādājošo iedzīvotāju ir nodarbināti rūpniecībā. Provinces rūpniecības uzņēmumiem galvenokārt ir mazie un vidējie uzņēmumi, kas izvietoti Adidžes ielejā –Vallagarina un Valsugana. Tie darbojas tekstila, koksnes, papīra un mehānikas nozarēs. Tomēr vienīgais rūpnieciskais rajons, kā tas oficiāli arī definēts, ir porfīra un akmens rajons (NACE 2. red. 23. nodaļas “Nemetālisko minerālu izstrādājumu ražošana”), kurā ir aptuveni 452 uzņēmumi, kas ik gadu saražo vairāk nekā 1 400 000 tonnu minerālu (2012. gada dati)[11]. 23. Lai gan Trento province ir viena no visdinamiskākajām un konkurētspējīgākajām teritorijām ES, ražošanas nozari šajā teritorijā būtiski ietekmēja ilgstošā lejupslīde, kas joprojām turpinās. Pieejamie dati[12] par ražošanas apgrozījuma izmaiņām liecina, ka produkcijas vērtība 2012. — 2013. gadā samazinājās (– 0,3 %). 24. Ekonomikas lejupslīde ir skārusi vietējo darba tirgu ar ievērojamu skaitu darba ņēmēju atlaišanu galvenajās darbības nozarēs. Atsaucoties uz Banca d'Italia[13], 2013. gadā nodarbinātības līmenis Trento provincē samazinājās par 0,6 procentu punktiem līdz 65,5 %, kas ir mazliet zem Ziemeļaustrumu Itālijas vidējā rādītāja (66,2 %). Nodarbinātības līmeņa lejupslīde ir skārusi gan būvniecības nozari (-10,3 %), gan rūpniecību (-2,4 %). 25. Pēc aģentūras ALPAT[14] (Trento autonomās provinces darba aģentūra) datiem 2011. gadā darbā pieņemšana samazinājās par 1,6 % un par 2 % 2012. gadā salīdzinājumā ar iepriekšējo gadu. Jaunu darba ņēmēju (vecumā līdz 29 gadiem) pieņemšana darbā 2011. gadā samazinājās par 5,8 % un 2012. gadā par 6,7 % salīdzinājumā ar iepriekšējo gadu. 26. Kopš krīzes sākuma bezdarba līmenis ir divkāršojies, pieaugot no 2,9 % 2007. gadā līdz 6,1 % 2013. gadā. Darba ņēmēju atlaišanas gadījumiem Whirlpool Europe S.r.l., kas līdz tā slēgšanai bija viens no galvenajiem darba devējiem teritorijā, un tā piegādes uzņēmumos vai pakārtotās ražošanas uzņēmumos būs būtiska negatīva ietekme uz reģionālo ekonomiku, un tas vēl vairāk pasliktinās nodarbinātības situāciju Trento provincē. Paredzētie atbalsta saņēmēji un ierosinātās darbības Paredzētie atbalsta saņēmēji 27. Aprēķinātais to darba ņēmēju skaits, kuri varētu piedalīties pasākumos, ir 608. Potenciālos dalībniekus pēc to dzimuma, valstspiederības un vecuma grupas var iedalīt šādi: Kategorija || Paredzēto atbalsta saņēmēju skaits Dzimums: || vīrieši: || 422 || (69,41 %) || sievietes: || 186 || (30,59 %) Valstspiederība: || ES valstspiederīgie: || 506 || (83,22 %) || nav ES valstspiederīgie: || 102 || (16,78 %) Vecuma grupa: || 15–24 gadi || 32 || (5,26 %) || 25-29 gadi: || 52 || (8,55 %) || 30-54 gadi: || 462 || (75,99 %) || 55-64 gadi: || 62 || (10,20 %) || vairāk nekā 64 gadi: || 0 || (0,00 %) Ierosināto darbību attiecināmība 28. Individualizētie pakalpojumi, kas sniedzami atlaistajiem darba ņēmējiem, sastāv no šādām darbībām. – Informatīvas sesijas, uzņemšana un reģistrācija. Pirmais visiem dalībniekiem sniegtais pasākums ietver informāciju par pieejamiem pakalpojumiem un apmācību programmām, kā arī par prasmēm un apmācību prasībām. Pasākums sniedz iespēju darba ņēmējiem, kas vēlas piedalīties pasākumos, noslēgt līdzdalības un ieinteresētības vienošanos. – Konsultācijas un norādījumi. Konsultants iesaistās uzreiz pēc pieteikšanās procesa, un tam ir būtiska loma ceļā uz reintegrāciju darbā. Tikai konsultantam ir pilnīgs priekšstats par viņam/viņai nodotā darba ņēmēja attīstību. Konsultants kopā ar darba ņēmēju veic “pasākumu paketi”, kas vajadzības gadījumā tiek pārskatīta vai papildināta. Konsultanti nodrošinās profesionālo orientāciju atlaistajiem darba ņēmējiem, kuri var izmantot konsultāciju pakalpojumus jebkurā laikā pēc pieprasījuma (piemēram, ja nevar izdarīt viennozīmīgu izvēli; ja samazinās motivācija vai vienkārši nepieciešams atbalsts). – Prasmju novērtējums. Paredzēts palīdzēt darba ņēmējiem noteikt savas prasmes un iespējas saistībā ar savām interesēm un izveidot reālistisku karjeras plānu. Prasmju novērtējums ietver intensīvu un individualizētu konsultēšanu, tas ir veidots kā programma, kas sastāv no dažādiem posmiem, kuros darba ņēmējs un konsultants izskata konkrētu jautājumu (piemēram, iespējas, intereses, motivācija un cerību analīze u. c.). Pēc šī novērtējuma tiek izveidots kopsavilkuma dokuments par darba ņēmēja prasmēm, personiskajām iecerēm un rīcības plānu. – Vispārējās mācības un pārkvalifikācija. Šā pasākuma mērķis ir apmācīt darba ņēmējus četrām prasmēm, kas Eiropas Parlamenta un Padomes 2006. gada 18. decembra ieteikumā par pamatprasmēm mūžizglītībā[15] definētas kā šādas pamatprasmes: 1) saziņa dzimtajā valodā; 2) saziņa svešvalodās; 3) matemātiskās prasmes un pamatprasmes dabaszinībās un tehnoloģijās; un 4) digitālā prasme. Šie kursi apvieno gan apmācības mācību telpās, gan ar tālmācības palīdzību, lai darba ņēmējiem nerastos sajūta, ka viņi “atgriezušies skolas solā”. – Profesionālā apmācība. Profesionālā apmācība būs vērsta uz nozarēm, kurās ir vai radīsies darba iespējas, kā, piemēram, tūrisms; pārtikas un dzērienu nozare; vide un atkritumu pārstrāde; un citām darbvietām, kam nepieciešama profesionālās apmācības licence, piemēram, kravas automašīnu, autobusu un kravas furgonu vadītāju apliecība; montāža, demontāža un sastatņu apstrāde; apsildīšanas sistēmas; utt. – Darbaudzināšana. Šā pasākuma mērķis ir apmācīt darba ņēmējus četrām pamatprasmēm mūžizglītībā, kas nav iekļautas vispārējo mācību un pārkvalifikācijas pasākumā: 1) mācīšanās mācīties; 2) sociālās un pilsoniskās prasmes; 3) pašiniciatīva un uzņēmējdarbība; un 4) kultūras izpratne un izpausme. Šī apmācība tiek iedalīta divās individuālās nodarbībās un trīs grupu nodarbībās (komandas darbaudzināšana). – Konsultācijas pēc reintegrācijas darbā un atbalsts virzībā uz uzņēmējdarbību. Lai atvieglotu netraucētu pāreju, darbaudzinātāji turpinās virzīt darba ņēmējus pēc viņu atgriešanās darba tirgū. Atbalsts virzībā uz uzņēmējdarbību un uzņēmējdarbības izveidi ietvers individualizētas konsultācijas visa uzņēmējdarbības uzsākšanas procesa gaitā (priekšizpēte, palīdzība biznesa plāna sagatavošanā, atbalsts saistībā ar administratīvajām prasībām, utt.). – Darba meklēšanas pabalsts. Par katru dienu, kuru darbinieki piedalās EGF pasākumos, viņi saņems pabalstu, kas ir līdzvērtīgs Itālijas CIGS[16] dienas naudai par vienu dienu. – Dalības pabalsts un transporta izmaksu kompensēšana. Lai segtu izdevumus, kas radušies, piedaloties pasākumos, atbalsta saņēmēji saņems EUR 20 par katru līdzdalības dienu. – Darbā pieņemšanas pabalsts. Šis maksājums atvieglo atlaisto darba ņēmēju darba atsākšanu, kad tiek noslēgts noteikta termiņa vai pastāvīgs darba līgums citā uzņēmumā. Par pieņemšanu darbā no jauna, noslēdzot pastāvīgu darba līgumu, uzņēmums, saņems EUR 3 000 par vienu darba ņēmēju, bet par pieņemšanu darbā no jauna, noslēdzot noslēdzot noteikta termiņa darba līgumu uz vismaz 12 mēnešiem, uzņēmums, kurš pieņem darba ņēmēju darbā, saņems EUR 2 000 par vienu darba ņēmēju. 29. Aprakstītās ierosinātās darbības ir aktīva darba tirgus pasākumi atbilstīgi EGF regulas 7. pantā noteiktajām darbībām, par kurām ir tiesības saņemt atbalstu. Šīs darbības neaizstāj pasīvus sociālās aizsardzības pasākumus. 30. Itālijas iestādes ir sniegušas nepieciešamo informāciju par darbībām, kas attiecīgajiem uzņēmumiem ir obligāti jāveic saskaņā ar valsts tiesību aktiem vai koplīgumiem. Iestādes ir apliecinājušas, ka EGF finansiālais ieguldījums neaizstās minētās darbības. Aplēstais budžets 31. Paredzamās kopējās izmaksas ir EUR 3 150 000, kas ietver izdevumus par individualizētajiem pakalpojumiem EUR 3 024 000 apmērā un izdevumus par sagatavošanas, pārvaldības, informācijas un reklāmas, kā arī kontroles un ziņojumu sniegšanas pasākumiem EUR 126 000 apmērā. 32. Kopējais finansiālais ieguldījums, kas pieprasīts no EGF, ir EUR 1 890 000 (60 % no kopējām izmaksām). Darbības || Aplēstais dalībnieku skaits || Aplēstās izmaksas par vienu dalībnieku (EUR) (*) || Aplēstās kopējās izmaksas (EUR) (**) Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu) Informatīvas sesijas, uzņemšana un reģistrācija (Informazione e sensibilizzazione, presa in carico e patto di accompagnamento) || 608 || 6 || 3 500 Konsultācijas un norādījumi (Counselling e patto di azione) || 500 || 379 || 189 500 Prasmju novērtējums (Bilancio delle competenze) || 200 || 670 || 134 000 Vispārējās mācības un pārkvalifikācija (Formazione alle competenze generali o trasversali) || 500 || 2 000 || 1 000 000 Profesionālā apmācība (Formazione specialistica / per patenti di mestieri) || 200 || 3 200 || 640 000 Darbaudzināšana || 80 || 1 331 || 106 500 Konsultācijas pēc reintegrācijas darbā un atbalsts virzībā uz uzņēmējdarbību (Accompagnamento all'inserimento professionale). || 250 || 402 || 100 500 Starpsumma (a): || – || 2 174 000; (71,89 %) Pabalsti un stimuli (darbības saskaņā ar EGF regulas 7. panta 1. punkta b) apakšpunktu) Darba meklēšanas pabalsts (Indennità di CIGS) || 200 || 300 || 60 000 Dalības pabalsts un transporta izmaksu kompensēšana (Indennità di partecipazione o di frequenza) || 400 || 100 || 40 000 Darbā pieņemšanas pabalsts (Incentivi all'assunzione) || 250 || 3 000 || 750 000 Starpsumma (b): || – || 850 000; (28,11 %) Darbības, ko veic saskaņā ar EGF regulas 7. panta 4. punktu 1. Sagatavošanas pasākumi || – || 14 687 2. Pārvaldība || – || 61 840 3. Informācija un reklāma || – || 12 368 4. Kontrole un ziņojumu sniegšana || – || 37 105 Starpsumma (c): || – || 126 000; (4,00 %) Kopējās izmaksas (a+b+c): || – || 3 150 000 EGF ieguldījums (60 % no kopējām izmaksām) || – || 1 890 000 (*) Lai izvairītos no decimālskaitļiem, aplēstās izmaksas par vienu darba ņēmēju ir noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Itālijas iesniegtajā pieprasījumā. (**) Noapaļošanas dēļ kopējās summas nesakrīt. 33. To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Itālijas iestādes apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos. Izdevumu atbilstības periods 34. Itālijas iestādes 2014. gada 4. februārī uzsāka sniegt individualizētus pakalpojumus paredzētajiem atbalsta saņēmējiem. Tāpēc par izdevumiem par 28. punktā minētajām darbībām ir tiesības saņemt EGF finansiālu ieguldījumu no 2014. gada 4. februāra līdz 2016. gada 18. jūnijam. 35. Itālijas iestādēm 2014. gada 4. februārī sāka rasties administratīvie izdevumi par EGF īstenošanu. Tāpēc par izdevumiem par sagatavošanas, pārvaldības, informācijas un reklāmas, kontroles un ziņošanas pasākumiem ir tiesības saņemt EGF finansiālu ieguldījumu no 2014. gada 4. februāra līdz 2016. gada 18. decembrim. Papildināmība ar darbībām, ko finansē no valstu vai Savienības fondiem 36. Valsts priekšfinansējuma vai līdzfinansējuma avoti ir šādi: Whirlpool Europe S.r.l. (galvenais uzņēmums) EUR 1 200 000 apmērā, lai atbalstītu uzņēmuma bijušos darba ņēmējus, un publiskais finansējums no INPS[17] EUR 60 000 apmērā. 37. Itālijas iestādes ir apstiprinājušas, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālu ieguldījumu no citiem Savienības finanšu instrumentiem. Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm 38. Itālijas iestādes ir norādījušas, ka saskaņotā individualizēto pakalpojumu pakete ir sagatavota apspriežoties ar darba ņēmējiem un sociālajiem partneriem. 39. Plānotie pasākumi, to saturs un to īstenošanas attiecīgie aspekti (tostarp laika grafiks) tika iesniegti un apspriesti ar Whirlpool bijušajiem darba ņēmējiem Spini di Gardolo ražotnē sanāksmēs (kopā 15), kas norisinājās no 2014. gada februāra līdz martam. No kopējā darba ņēmēju skaita, kas piedalījās šajās sanāksmēs, 393 jau ir reģistrējušies kā pasākumu dalībnieki. 40. No paša sākuma korporatīvās krīzes vadībā Whirlpool Europe Srl attiecībā uz Spini di Gardolo ražotni ir bijuši iesaistīti sociālie partneri. Tiem bija būtiska nozīme saskaņotās individualizēto pakalpojumu paketes izstrādē, kuru ierosināja EGF finansējumam. 2014. gada 1. aprīlī arodbiedrību Rappresentanza Sindacale Aziendale di Confederazione Generale Italiana del Lavoro (RSA di CGIL), Confederazione Italiana Sindacati dei Lavoratori (CISL), Unione Italiana del Lavoro (UIL), Federazione Impiegati Operai Metallurgici (FIOM), Federazione Italiana Metalmeccanici (FIM) un Unione Italiana Lavoratori Metalmeccanici del Trentino pārstāvji parakstīja nolīgumu, kas oficiāli apstiprināja viņu līdzdalību. Turklāt par pakalpojumu paketi ir vienojušās arī Ekonomikas un sociālās jomas ieinteresētās personas, kuras pārstāvētas ALPAT direktoru padomē (Trentino arodbiedrību konfederācijas CGIL, CISL un UIL, Associazione degli industriali del Trentino, Associazione degli Artigiani e delle Piccole Imprese del Trentino un Unione Commercio e Turismo del Trentino)[18]. Ekonomikas un sociālās jomas ieinteresētās personas tiks iesaistītas arī īstenošanas uzraudzībā un iespējamajā pasākumu pārstrādē, kā arī tās tiks ņemtas vērā rezultātu novērtēšanā. Pārvaldības un kontroles sistēmas 41. Pieteikums ietver pārvaldības un kontroles sistēmas aprakstu, kurā norādīti ietverto struktūru pienākumi. Itālija ir informējusi Komisiju, ka finansiālo ieguldījumu pārvaldīs Ministero del lavoro e delle politiche sociali - Direzione Generale per le Politiche Attive e Pasive del Lavoro (MLPS — DG PALP) šādi: MLPS — DG PALP — Ufficio A (bijušais DG POF - Div. VII) darbosies kā pārvaldes iestāde, MLPS — DG PALP — Ufficio B (bijušais DG POF - Div. VI) kā sertificējošā iestāde un MLPS — DG PALP — Ufficio C (bijušais DG POF - Div. II) kā revīzijas iestāde. ALPAT būs pārvaldes iestādes starpniekiestāde. Saistības, ko uzņemas attiecīgā dalībvalsts 42. Itālijas iestādes ir sniegušas visas nepieciešamās garantijas attiecībā uz turpmāk minēto: – veicot ierosinātās darbības un nodrošinot piekļuvi ierosinātajām darbībām, tiks ievēroti vienlīdzīgas attieksmes un diskriminācijas aizlieguma principi; – ir ievērotas valsts un ES tiesību aktos paredzētās prasības attiecībā uz kolektīvo atlaišanu; – uzņēmumi, kuros atlaisti darba ņēmēji un kuri pēc darba ņēmēju atlaišanas turpina veikt saimniecisko darbību, ir izpildījuši ar atlaišanu saistītos juridiskos pienākumus un pienācīgi parūpējušies par saviem darbiniekiem; – ierosinātās darbības sniegs atbalstu individuāliem darba ņēmējiem un netiks izmantotas uzņēmumu vai nozaru pārstrukturēšanai; – ierosinātās darbības nesaņems finansiālu atbalstu no citiem Savienības fondiem vai finanšu instrumentiem, un tiks novērsta jebkāda dubulta finansēšana; – ierosinātās darbības papildinās darbības, kas tiek finansētas, izmantojot struktūrfondu līdzekļus; – EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu. IETEKME UZ BUDŽETU Budžeta priekšlikums 43. Padomes Regulas (ES, Euratom) Nr. 1311/2013, ar ko nosaka daudzgadu finanšu shēmu 2014. — 2020. gadam[19], 12. pantā ir ļauts izmantot Eiropas Globalizācijas pielāgošanās fonda (EGF) līdzekļus, nepārsniedzot maksimālo gada apjomu EUR 150 miljonu apmērā (2011. gada cenās), papildus finanšu shēmas attiecīgajām pozīcijām. 44. Izskatot pieteikumu attiecībā uz nosacījumiem, kas izklāstīti EGF regulas 13. panta 1. punktā un ņemot vērā paredzēto atbalsta saņēmēju skaitu, ierosinātās darbības un paredzētās izmaksas un ņemot vērā EGF finansiālā ieguldījuma maksimālo iespējamo apjomu un apropriāciju pārdalīšanas iespējas, Komisija ierosina mobilizēt EGF līdzekļus EUR EUR 1 890 000 apmērā, kas atbilst 60 % no ierosināto darbību kopējām izmaksām, lai sniegtu finansiālu ieguldījumu pieteikumā minēto pasākumu īstenošanā. 45. Ierosināto lēmumu izmantot EGF pieņems kopā Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību[20]. 46. Komisija atsevišķi iesniedz līdzekļu pārvietojuma pieprasījumu, lai tos iekļautu 2014. gada budžeta īpašajās saistību apropriācijās, kā paredzēts 2013. gada 2. decembra Iestāžu nolīguma 13. punktā. Maksājumu apropriāciju avots 47. Saskaņā ar 2014. gada budžetu EGF budžeta pozīcijas apropriācijas tiks izmantotas, lai segtu šim pieteikumam nepieciešamo summu EUR 1 890 000 apmērā. Saistītie tiesību akti 48. Vienlaikus ar priekšlikumu lēmumam par EGF līdzekļu mobilizēšanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju EUR 1 890 000 apmērā. 49. Tajā pašā laikā, kad Komisija pieņem priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (pieteikums EGF/2014/010 IT/Whirlpool) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006[21], un jo īpaši tās 15. panta 4. punktu, ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību[22] un jo īpaši tā 13. punktu, ņemot vērā Eiropas Komisijas priekšlikumu, tā kā: (1) Eiropas Globalizācijas pielāgošanās fonds (EGF) tika izveidots, lai sniegtu atbalstu tādiem darba ņēmējiem, kas atlaisti no darba, un tādām pašnodarbinātām personām, kuru darbība ir beigusies, jo globalizācijas rezultātā ir notikušas lielas strukturālas izmaiņas pasaules tirdzniecības modeļos, turpinās ilgstoša globālā finanšu un ekonomikas krīze, kas aplūkota Regulā (EK) Nr. 546/2009[23], vai sākas jauna globāla finanšu un ekonomikas krīze, un lai palīdzētu viņiem no jauna iekļauties darba tirgū. (2) EGF nepārsniedz maksimālo gada apjomu EUR 150 miljonu apmērā (2011. gada cenās), kā noteikts 12. pantā Padomes Regulā (ES, Euratom) Nr. 1311/2013. (3) Itālija 2014. gada 18. jūnijā iesniedza pieteikumu izmantot EGF attiecībā uz darba ņēmēju atlaišanu[24] uzņēmumā Whirlpool Europe S.r.l. un piecos tā piegādes uzņēmumos un pakārtotās ražošanas uzņēmumos Itālijā un papildināja to ar papildinformāciju, kas paredzēta Regulas (ES) Nr. 1309/2013 8. panta 3. punktā. Šis pieteikums atbilst Regulas (ES) Nr. 1309/2013 13. panta prasībām par EGF finansiālā ieguldījuma noteikšanu. (4) Tādēļ EGF būtu jāizmanto, lai sniegtu finansiālu ieguldījumu EUR 1 890 000 apmērā saistībā ar Itālijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības vispārējam budžetam 2014. finanšu gadam mobilizē EGF, lai nodrošinātu summu EUR 1 890 000 apmērā saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV L 347, 20.12.2013., 855. lpp. [2] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.). [3] Itālijas iestādes brīvprātīgi saīsināja 4 mēnešu pārskata periodu, kas paredzēts Regulā (ES) Nr. 1309/2013. [4] Saskaņā ar Regulas (ES) Nr. 1309/2013 7. panta 4. punktu. [5] Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.). [6] EGF regulas 3. panta a) punkta nozīmē. [7] Padomes 1998. gada 20. jūlija Direktīva 98/59/EK par dalībvalstu tiesību aktu tuvināšanu attiecībā uz kolektīvo atlaišanu (OV L 225, 12.8.1998., 16. lpp.). [8] Eurostat, ražošana nozarē (NACE 2. red. 27. nodaļa). Gada dati, procentuālās izmaiņas. http://epp.eurostat.ec.europa.eu/portal/page/portal/statistics/search_database [9] Euromonitor International, http://www.euromonitor.com/ [10] EGF/2009/010 LT AB Snaige COM(2010) 008, EGF/2011/023 IT Antonio Merloni COM(2013) 90 un EGF/2014/010 IT Whirlpool, pašreizējā lieta. [11] Filiera del Porfido di Qualità, http://www.trentinosviluppo.it/Contenuti-istituzionali/Press-room/Comunicati-stampa/Porfido-278-aziende-scommettono-sulla-filiera-di-qualita. [12] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [13] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [14] ALPAT, Osservatorio del mercato del lavoro, http://www.agenzialavoro.tn.it/agenzia/osservatorio [15] OV L 394/10. lpp., 30.12.2006. [16] CIGS saskaņā ar Itālijas tiesību aktiem ir sistēma, atbilstīgi kurai Istituto Nazionale della Previdenza Sociale-INPS (Valsts sociālā nodrošinājuma institūts) izmaksā pabalstu darbiniekiem, kuru darba pienākumu veikšana ir pārtraukta vai kuru darba laiks ir samazināts. [17] Istituto Nazionale della Previdenza Sociale. [18] Trentino Rūpnieku asociācija, Trentino Amatnieku un mazo uzņēmumu asociācija un Trentino Tirdzniecība un tūrisms. [19] OV L 347, 20.12.2013., 884. lpp. [20] OV C 373, 20.12.2013., 1. lpp. [21] OV L 347, 20.12.2013., 855. lpp. [22] OV C 373, 20.12.2013., 1. lpp. [23] OV L 167, 29.6.2009., 26. lpp. [24] EGF regulas 3. panta a) punkta nozīmē.